Afakul aneggaru i ɣef nsenned i wakken ad d-nini belli talibikit tefruri-d srid di tfiniqit, yernu ulac anagrawan agergemmay yellan d lsas n tgemmi-agi. Asumer-agi ur yexdim ara dadukli, rnu ɣer-s, anadi yettkemil i tifin ɣef tgensest n wunuɣen, d tiɣariwin n ugar-gemmay n tlibikt. Neẓra yakan, taẓuri tamazɣant seg zik, d zzmam n yizamulen i qerben nezzeh ɣer ugemmay n tlibikit : anca, tiwinest, ijeṛṛiḍen, myekcamen n way gar-asen. Llan daɣen wunuɣen n uzermezruy, ɣef yiriten n ufexxaṛ n uẓeṭṭa akked ticṛaḍ tatrarin. Ihi, d imellilen iǧehden idyeqqaren belli tamaziɣt tesɛa tira tager-gemmayt. Ay-agi yettbeggin-d belli yella wunza akkud tfiniqit d talɣa-ines tutrimt, tapinikit ? Tarwest n tlibikit akkud tfiniqit s wazl-is, imi tbedd ɣef wazal n mraw n yizamulen. S tpinikit tamaynut, tewwi-d ala ukuz n yizamulen. Ay-agi yeqqen mebla ccek ɣer tgemmi n unagrawan n tbinikit i yuɣalen yulwa ɣef win n leslaf ifiniqiyen maca, ayen yettemyaken acbih i d-yettbanen nezzeh, d wid yellan deg yigemmayen n wager akal n zik : 15 n tɣariwin n tlibikit, ufan-tent deg tlibirit, 18 deg tetruskit, gar 18 ar 23 deg igemmayen 61